wickkiey/tamil-wikipedia-chunked huggingface dataset:
# இசுரம்பிள்ளப்போன்

**ஸ்ரம்பிள்ளப்போன்** ஒரு இணைய தளங்களை தெரிவு செய்து தரப்படும் இணையச் சமூகத்தைக் கொண்ட ஒரு தளம். வகைகளை அல்லது தலைப்புகளை தெரிவு செய்த பின்பு "Stumble" என்ற பொத்தானை சுட்டுவதன் மூலம் பரிந்துரை செய்யப்பட்ட தளங்களுக்கு இது எடுத்து செல்லும். இசுரம்பிள்ளப்போன் நிறுமத்தை ஈபே மே 2007 இல் $75,000,000 எனும் பண மதிப்பிற்கு வாங்கியது.
# வடக்கு வசீரிஸ்தான் மாவட்டம்

ஒன்றான வடக்கு வசீரிஸ்தான் (மஞ்சள் நிறத்தில்)]]
**வடக்கு வசீரிஸ்தான்** (உருது: شمالی وزیرستان) பாகிஸ்தான் நாட்டின் 2018-ஆம் ஆண்டு வரை நடுவண் நிர்வாகத்தில் பழங்குடிப் பகுதிகளில் உள்ள ஒன்றாகும். பாகிஸ்தானின் வடமேற்கில் ஆப்கானிஸ்தான் எல்லையில் அமைந்துள்ளது. இப்பகுதியும் தெற்கு வசீரிஸ்தான் பகுதியும் சேர்ந்து வசீரிஸ்தான் பகுதியில் அடக்கி இருக்கின்றன.  
7 நடுவண் நிர்வாகத்தில் பழங்குடி முகமைகளில் (**FATA**) வடக்கு வசீரிஸ்தான் முகமையும் ஒன்றாகும். பிற பழங்குடி முகமைகள் தெற்கு வசீரிஸ்தான் முகமை, குர்ரம் முகமை, கைபர் முகமை, ஒரக்ழை முகமை, முகமது முகமை மற்றும் பஜௌர் முகமை ஆகும்.  
பேஷாவர் நகரின் மேற்கிலும் தென்மேற்கிலும் இப்பகுதி அமைந்துள்ளது. பெரும்பான்மையாக வசீர் மற்றும் தவரி ஆகிய இரண்டு பஷ்தூன் பழங்குடிகள் இப்பகுதியில் வசிக்கின்றனர். வடக்கு வசீரிஸ்தான் முகமையில் 9 தாலுக்காக்கள் உள்ளது.
# வடக்கு வசீரிஸ்தான் மாவட்டம்

## எல்லைகள்

வடக்கு வசீரிஸ்தான் முகமைக்கு தெற்கில் தெற்கு வசீரிஸ்தான், வடக்கில் நடுவண் நிர்வாகத்தில் பழங்குடிப் பகுதிகள், கிழக்கில் கைபர் பக்துன்வா மாகாணம், மேற்கில் ஆப்கானித்தான் எல்லைகளாக உள்ளது.
# வடக்கு வசீரிஸ்தான் மாவட்டம்

## கைபர் பக்துன்வா மாகாணத்தில்

நடுவண் நிர்வாகத்தில் பழங்குடிப் பகுதிகள் தீவிரவாதிகளின் பிடியில் இருப்பதால், 2018-இல் பாகிஸ்தான் அரசியல் அமைப்புச் சட்டத்தில் திருத்தங்கள் மேற்கொள்ளப்பட்டு, இப்பகுதியை கைபர் பக்துன்வா மாகாணத்துடன் இணைக்கப்பட்டது.
அது முதல் வடக்கு வசீரிஸ்தான் முகமை, கைபர் பக்துன்வா மாகாணத்தில் ஒரு மாவட்டமாக விளங்கி வருகிறது.
# பஷ்தூன் மக்கள்

**பஷ்தூன்** (பாஷ்தூ மொழி: پښتون), அல்லது **பஃக்தூன்**, **படான்** (உருது: پٹھان, இந்தி: पठान), **அஃப்கான்** (பாரசீகம்: افغان) ஒரு கிழக்கு ஈரானிய மக்கள் இனப்பிரிவு. பெரும்பான்மையாக ஆப்கானிஸ்தானின் கிழக்கு மற்றும் தெற்கு பகுதிகளிலும் பாகிஸ்தானின் வடமேற்கு எல்லைபுற மாகாணம், பலூச்சிஸ்தான் மற்றும் நடுவண் நிர்வாகத்தில் பழங்குடிப் பகுதிகளில் வசிக்கின்றனர். பாஷ்தூ மொழியும் பஷ்தூன்வாலி என்னும் சமூக வழக்கமும் பஷ்தூன் மக்களின் முக்கிய அடையாளங்கள்.  
1747இல் துரானி பேரரசின் தொடக்கத்திற்கு முன்பு பஷ்தூன் மக்கள் பல ஒன்றாக சேராத குலங்களாக பிரிந்து கொண்டுள்ளனர். ஆப்கானிஸ்தானில் 250 ஆண்டுகளாக பெரும்பான்மை குடிமக்களாக பஷ்தூன் மக்கள் இருந்தனர். பாகிஸ்தானில் இன்று பஷ்தூன்கள் மக்கள் தொகை படி இரண்டாம் மிகப்பெரிய இனக்குழு. மதிப்பீட்டின் படி உலகில் 42 மில்லியன் பஷ்தூன் மக்கள், 60 குலங்கள், மற்றும் குறைந்தது 400 சிறுகுலங்கள் உள்ளனர்.
# வெள்ளை அமெரிக்கர்

**வெள்ளை அமெரிக்கர்** (White American) என்னும் சொல் ஐரோப்பா, மத்திய கிழக்கு மற்றும் வடக்கு ஆப்பிரிக்காவில் பாரம்பரியம் கொண்ட மக்களை குறிக்க ஐக்கிய அமெரிக்க மக்கள்தொகை கணக்கு செயலகம் பயன்படுத்துவது. **காக்கேசியன்** (Caucasian) அல்லது **ஆரியன்** (Aryan) ஆகிய இரண்டு சொற்களும் அமெரிக்காவில் இதே மக்களை குறிக்கும். 8.11 சதவீத அளவில் வெள்ளை இஸ்பானியர்களும் இந்த வகைப்பாட்டில் உள்ளனர்.  
அமெரிக்க வரலாற்றில் "வெள்ளை அமெரிக்கர்" என்கிற சொல் பல்வேறு பொருட்கள் உள்ளன. யூதர், இத்தாலியர் போன்ற மக்கள் முதலாக அமெரிக்காவில் குடியேற்றிய பொழுது அவர்கள் "வெள்ளை' என்று அழைக்கப்படவில்லை. ஆனால் இன்றைய அமெரிக்காவில் இவற்றையும் வெள்ளை அமெரிக்கர்களில் சேர்த்து கொண்டுள்ளனர். இன்று அமெரிக்காவின் அனைத்து மக்களில் வெள்ளை அமெரிக்கர்கள் 75.1 சதவீதமாக இருக்கின்றனர்.
# விலாஸ்ராவ் தேஷ்முக்

**விலாசுராவ் தேசுமுக்கு** (மராட்டி: विलासराव देशमुख,) ( பிறப்பு மே 26, 1945 - இறப்பு ஆகத்து 14, 2012 ) காங்கிரசு கட்சியின் உறுப்பினரான தேசுமுக்கு முதலாக 1999 முதல் 2003 வரை மகாராட்டிராவின் முதலமைச்சராக பணியாற்றினார். மீண்டும் 2004இல் நவம்பர் 1ஆம் தேதி முதலமைச்சராக உறுதி செய்யப்பட்டார், 2008 திசம்பர் 7 வரை பதவியிலிருந்தார். மும்பைத்தாக்குதல்களுக்கு தார்மீக பொறுப்பேற்று மகாராட்டிரா மாநில முதல்வர் பதவியிலிருந்து விலாசுராவ் தேசுமுக்கு விலகினார். அதை தொடர்ந்து 2008 திசம்பர் 8இல் அசோக் சவான் மகாராட்டிராவின் முதல்வராக பொறுப்பேற்றுக்கொண்டார். இவரது மூன்று மகன்களில் ஒருவர், இரித்தேசு தேசுமுக்கு, இந்தி திரைப்படத்துறையில் நடிகர் ஆவார்.
# பெலீப்பே கால்டெரோன்

**ஃபெலீப்பே டெ ஹெசூஸ் கால்டெரோன் இனொஹோசா** (Felipe de Jesus Calderon Hinojosa, பிறப்பு ஆகஸ்ட் 18, 1962) மெக்சிகோவின் குடியரசுத் தலைவர் ஆவார். 2006இல் டிசம்பர் 1ஆம் தேதி தேர்ந்தெடுக்கப்பட்டு ஆறு ஆண்டுகளுக்கு பதவியில் இருப்பார். தேசிய இயக்கக் கட்சியை சேர்ந்த கால்டெரோன் குடியரசுத் தலைவர் பதவியில் ஏறுவதற்கு முன்பு ஆற்றல் அமைச்சராகவும் சட்டமன்ற உறுப்பினராகவும் பணியாற்றியுள்ளார்.
# போர்க் கைதி

இல் ரஷ்யாவில் ஆஸ்திரிய-ஹங்கேரிய போர்க் கைதிகள்]]
**போர்க் கைதி** (*Prisoner of war*) என்பது போரில் கைது செய்யப்பட்ட போராளிகளை குறிக்கும்.  
உலக வரலாற்றில் போர்கள் முடிந்து விட்டதற்கு பிறகு பொதுவாக தோல்வி அடைந்த படையினர்கள் போர் கைதியாக சிக்கி கொல்லப்பட்டனர் அல்லது அடிமை ஆகியுள்ளனர். மத்திய காலங்களில் நடந்த போர்களில் கைபற்றிய நகரங்களின் மக்கள் பொதுவாக படுகொலை செய்யப்பட்டனர். இஸ்லாம் தொடங்கிய காலத்தில் முகமது போர் கைதிகளுக்கு உணவும் உடைகளும் கொடுக்கவேண்டும் என்று கூறியுள்ளார். ஆனாலும் சிலுவைப் போர்களில் கைபற்றிய கிறிஸ்தவ போர் கைதிகள் பொதுவாக அடிமைகளாக விற்பனை செய்யப்பட்டனர். கிறிஸ்தவ ஐரோப்பாவில் கைது செய்யப்பட்டவர்கள் "நம்பிக்கையற்றவர்கள்" என்று குறிப்பிட்டு பொதுவாக கொல்லப்பட்டனர். 1648இல் முப்பது ஆண்டுப் போர் முடிவில் வெஸ்ட்ஃபேலியா அமைதி ஒப்பந்தம் முதலாக ஐரோப்பாவில் போர் கைதிகளுக்கு சில உரிமைகள் கொடுத்தது.  
அண்மைய காலங்களில் ஹேக் உடன்படிக்கையிலும் ஜெனீவா உடன்படிக்கைகளிலும் போர் கைதிகளுக்கு பன்னாட்டு சட்டங்களில் பல உரிமைகள் தெரிவிக்கப்பட்டன. இந்த உடன்படிக்கைகள் காரணமாக போர் கைதிகளை வதை செய்வது உலகில் சட்டவிரோதமானதாக தெரிவிக்கப்பட்டது. ஆனால் 20ஆம் நூற்றாண்டிலும் ஜப்பானியப் பேரரசு, நாசி ஜெர்மனி போன்ற சில நாடுகள் இந்த ஒப்பந்தங்களுக்கு எதிராக போர் கைதிகளுக்கு பல கொடுமைகளை செய்தன.
# மகேந்திர கபூர்

**மகேந்திர கபூர்** (*Mahendra Kapoor*, இந்தி: महेन्द्र कपूर, ஜனவரி 9, 1934-செப்டம்பர் 27, 2008) ஓர் இந்தித் திரைப்படப் பாடகர் ஆவார். நாற்பது ஆண்டுகளுக்கு மேல் இந்தியிலும் பல்வேறு மொழிகளிலும் குறைந்தது 25,000 பாடல்களைப் பாடியுள்ளார். இயக்குநர் பி. ஆர். சோப்ராவின் திரைப்படங்களிலும் நடிகர் மனோஜ் குமாரின் திரைப்படங்களிலும் பாடிப் புகழ்பெற்றார்.  
2008இல் செப்டம்பர் 27ஆம் தேதி இதய நோய் காரணமாக காலமானார்.
# சவுத் பார்க்

**சவுத் பார்க்** (South Park) ஓர் அமெரிக்க இயங்குபடத் தொலைக்காட்சி தொடர். 1997 முதல் காமெடி சென்ட்ரல் தொலைக்காட்சி நிறுவனத்தால் ஒளிபரப்பு செய்யப்பட்டுள்ளது. பரவலப் பண்பாட்டை அங்கதம் செய்வது, நடப்பு நிகழ்வுகளை கிண்டல் செய்வது, மற்றும் கழிப்பறை நகைச்சுவைக்காக (toilet humor) கவனம் பெற்றுள்ளது. மொத்தத்தில் ஆறு எமி விருதுகளை பெற்றுள்ளது.
# சவுத் பார்க்

## வரலாறு

கொலராடோ பல்கலைக்கழகத்தில் ட்ரே பார்க்கர் மற்றும் மேட் ஸ்டோன் ஆகிய இரண்டு மாணவர்களும் சவுத் பார்க் போன்ற ஒரு சிறு திரைப்படத்தை 1990களில் படைத்தனர். இதை தொலைக்காட்சி தயாரிப்பாளர்கள் கவனித்து சவுத் பார்க் ஆரம்பித்தது. ஆகஸ்ட் 13, 1997 அன்று தொடங்கி இன்று வரை 12 பருவங்களில் 174 நிகழ்ச்சிகள் ஒளிபரப்பு செய்யப்பட்டன. 12ஆம் பருவம் மார்ச் 2008 இல் தொடங்கியது. 2011 வரை ஒளிபரப்பு செய்வதற்காக ஒப்பந்தம் செய்யப்பட்டுள்ளது. 1999இல் சவுத் பார்க்: பிகர், லாங்கர் & அன்கட் என்கிற சவுத் பார்க் திரைப்படம் வெளிவந்தது.
# சவுத் பார்க்

## கதை

சவுத் பார்க்கின் கதை கொலராடோ மாநிலத்தில் "சவுத் பார்க்" என்கிற பாசாங்கு புறநகரத்தில் நடக்கிறது. இக்கதையில் முக்கிய கதாபாத்திரங்கள் ஸ்டான் மார்ஷ் (Stan Marsh), கைல் புராஃப்லாவ்ஸ்கி (Kyle Broflovski), எரிக் கார்ட்மன் (Eric Cartman), கெனி மெக்கார்மிக் (Kenny McCormick) ஆகிய நான்கு 8-வயது குழந்தைகள். இவர்களின் நண்பர்கள், பெற்றோர், பள்ளியில் ஆசிரியர்கள் போன்றவர்கள் பல நிகழ்ச்சிகளிலும் வருகின்றனர். சவுத் பார்க்கின் ஆண் பாத்திரங்களுக்கு பெரும்பான்மையாக மேட் ஸ்டோனும் ட்ரே பார்க்கரும் குரல் கொடுக்கின்றனர், ஆனால் பள்ளியின் சமயல் காரர் "ஷெஃப்" (Chef) -க்கு ஐசக் ஹேஸ் 11ஆம் பருவம் வரை குரல் கொடுக்கிறார். பெண் பாத்திரங்களுக்கு பல்வேறு குரல் நடிகைகள் குரல் கொடுத்துள்ளனர்.
# சவுத் பார்க்

## கருப்பொருட்களும் செல்வாக்கும்

தொடக்கத்தில் பார்க்கரும் ஸ்டோனும் கடதாசியால் நிறுத்தியக்க இயங்குபடம் (stop-motion animation) பயன்படுத்தி சவுத் பார்க் நிகழ்ச்சிகளை படைத்தனர். இதனால் முதலாம் சவுத் பார்க் நிகழ்ச்சியை முடிக்க மூன்று மாதங்கள் வேண்டியுள்ளது. ஆனால் தற்போது கணினியில் இயங்குபட மென்பொருட்களை பயன்படுத்தி ஒரு வாரத்திலேயே ஒரு நிகழ்ச்சி முழுவதையும் உருவாக்க முடிகிறது. இதனால் நடப்பு நிகழ்வுகள் தொடர்பான நிகழ்ச்சிகளை சவுத் பார்க்கால் விரைவாக படைக்க முடிகிறது; எ.கா. செப்டம்பர் 11 தாக்குதல்கள் முடிந்து அக்டோபர் 2001இல் அமெரிக்கா ஆப்கானிஸ்தானில் நுழைவதற்கு ஒரு மாதம் பிறகு சவுத் பார்க் அதை தொடர்பாக "Osama bin Laden Has Farty Pants" என்கிற நிகழ்ச்சியை வெளியிட்டுள்ளது. நடப்பு நிகழ்வுகள் பற்றியும் சமூக பிரச்சனைகளை பற்றியும் சவுத் பார்க் படைத்த நிகழ்ச்சிகள் காரணமாக பல நல்ல விமர்சனங்களும் விருதுகளும் பெற்றுள்ளது.
# சவுத் பார்க்

## சர்ச்சையும் கண்டனங்களும்

சவுத் பார்க்கின் நகைச்சுவை தொடர்பாக பல முறையாக சர்ச்சைகள் ஏற்பட்டன. கெட்ட வார்த்தைகளை பயன்படுத்துவது, பல்வேறு மதங்களை பழிப்பது, அமெரிக்க சமூகத்தில் சர்ச்சை கொண்ட தலைப்புகளை பற்றிய நிகழ்ச்சிகளை படைப்பது, "ஆபாசமான" நகைச்சுவை காரணமாக பல குடும்ப நல நிறுவனங்களும், சமயம் சார்பான நிறுவனங்களும் சவுத் பார்க்கை கண்டனம் செய்துள்ளன. தொலைக்காட்சி பண்பு நலம் மதிப்பீடுகளை பல முறையாக மீறுவதற்காக அமெரிக்க நடுவண் தொடர்பு ஆணையம் சவுத் பார்க் மீது தண்டம் அளித்துள்ளது.
# வார்ப்புரு:Infobox Television

| caption = }  
| label1 = வேறு பெயர்
| data1 =  
| class2 = விவரம்
| data2 = }  
| label3 = வகை
| class3 = category
| data3 = }  
| label4 = உருவாக்கம்
| data4 = }  
| label5 = மூலம்
| data5 = }  
| label6 = முன்னேற்றம்
| data6 = }  
| label7 = எழுத்து
| data7 = }  
| label8 = திரைக்கதை
| data8 = }  
| label9 = கதை
| data9 = }  
| label10 = இயக்கம்
| class10 = attendee
| data10 = }  
| label11 = படைப்பு
| class11 = attendee
| data11 = }  
| label12 = வழங்கல்
| class12 = attendee
| data12 =  
| label13 = நடிப்பு
| class13 = attendee
| data13 = }  
| label14 = நீதிபதிகள்
| class14 = attendee
| data14 = }  
| label15 = குரல்நடிப்பு
| class15 = attendee
| data15 = }  
| label16 = கதைசொல்லி
| class16 = attendee
| data16 = }  
| label17 =
| data17 =  
| label18 = முகப்பிசை
| data18 = }  
| label19 = முற்றிசை
| data19 = }  
| label20 = பின்னணி இசை
| data20 = }  
| label21 = நாடு
| data21 = }  
| label22 =
| data22 = }  
| label23 =
| data23 =  
| label24 =
| data24 =  
| label25 = அத்தியாயங்கள்
| data25 = }  
| header26 =  
| label27 = நிருவாக
| data27 = }  
| label28 =
| data28 = }  
| label29 = செய்தித் தொகுப்பு
| data29 = }  
| label30 = படப்பிடிப்பு தளங்கள்
| data30 = }  
| label31 = ஒளிப்பதிவு
| data31 = }  
| label32 = அசைவூட்டம்
| data32 = }  
| label33 = தொகுப்பு
| data33 = }  
| label34 = படவி அமைப்பு
| data34 = }  
| label35 = ஓட்டம்
| data35 = }  
| label36 = தயாரிப்பு
| data36 =  
| label37 = விநியோகம்
| data37 = }  
| label38 = ஆக்கச்செலவு
| data38 = }  
| header39 =  
| label40 = அலைவரிசை
| data40 =  
| label41 = படவடிவம்
| data41 = }  
| label42 = ஒலிவடிவம்
| data42 = }  
| label43 = முதல் ஓட்டம்
| data43 = }  
| label44 = ஒளிபரப்பான காலம்
| data44 = |}}}  
| header45 =  
| label46 = முன்னர்
| data46 = }  
| label47 = பின்னர்
| data47 = }  
| label48 = தொடர்புடைய தொடர்கள்
| data48 = }  
| header49 =
| class50 = url
| data50 =  
| data51 =
| class51 = url  
| below =  
}}<noinclude>  
</noinclude>
# படிமம்:SouthParkHD.png

## சுருக்கம்

ஆங்கில விக்கியிலிருந்து  
Non-free use media rationale for South Park
Description  
South Park title. Much more detail and more characters than the one currently used on Wikipedia.
Source  
Good times with weapons HD-DVD
Article  
South Park
Portion used  
Screenshot
Low resolution?  
Though it contains almost 100 characters that have appeared on South Park, the image is indeed low resolution (enough so that it avoids piracy)
Purpose of use  
To show characters of South Park and identifies the show's title.
Replaceable?  
Cannot be freely replaced
Other information It does not limit the copyright owner's rights to sell the show in any way.
# யோம் கிப்பூர்

**யோம் கிப்பூர்** (எபிரேய மொழி: יוֹם כִּפּוּר, ஆங்கிலம்: Yom Kippur) யூதத்தின் மிக முக்கியமான, உள்ளார்ந்த நோன்பு ஆகும். கழுவாயும் வருத்தப்படுவதும் இந்த நாளின் முக்கிய கருப்பொருட்கள். உலகின் யூதர்கள் யோம் கிப்பூர் அன்று உண்ணாவிரதம் எடுத்து 25 மணி நேரங்களுக்கு கடவுளை வணங்குகின்றனர். ரோஷ் ஹஷானா முதல் யோம் கிப்பூர் வரை யூதத்தில் வருத்தப்படுவதற்காக பத்து நாட்கள் நடக்கின்றன.
# யோம் கிப்பூர்

## வெளியிணைப்புகள்

- Yom Kippur Prayers for Sephardic Jews
- From Our Collections: Marking the New Year – Online exhibition from Yad Vashem on the celebration of Rosh Hashanah and Yom Kippur before, during, and after the Holocaust
- A Guide to the Yom Kippur services
# வாசிங்டன் நினைவுச் சின்னம்

**வாசிங்டன் நினைவுச் சின்னம்** (*Washington Monument*) என்பது ஐக்கிய அமெரிக்காவின் வாசிங்டன், டி. சி.யில் அமெரிக்காவின் முதலாவது தலைவர் ஜோர்ஜ் வாஷிங்டன் நினைவாக அமைக்கப்பட்ட மிக உயரமான நாற்பக்கங்களைக் கொண்ட மண் நிற கோபுரமாகும். இது உலகின் மிக உயரமான கற் கட்டிடம் ஆகும். இது பளிங்கு, கருங்கல், மற்றும் மணற்கல் ஆகியவற்றைக் கொண்டு கட்டப்பட்டுள்ளது. வாஷிங்டன் டிசியில் அமைந்திருக்கும் மிக உயரமான கட்டிடமான இது ரொபேர்ட் மில்ஸ் என்பவரினால் 1840களில் வடிவமைக்கப்பட்டது. இதன் கட்டுமானப் பணிகள் 1848 இல் ஆரம்பிக்கப்பட்டு மில்ஸ் இறந்தூ 30 ஆண்டுகளின் பின்னர் 1884 இல் நிறைவடைந்தது. நிதிப் பற்றாக்குறை, மற்றும் அமெரிக்க உள்நாட்டுப் போர் காரணமாக இதன் அமைப்பு வேலைகள் நிறைவேறுவதில் தாமதங்கள் ஏற்பட்டன.  
இந்நினைவுச் சின்னத்தின் அடிக்கல் 1848, ஜூலை 4 இல் நாட்டப்பட்டது. இதன் உச்சி டிசம்பர் 6, 1884 இல் வைக்கப்பட்டு, 1885, பெப்ரவரி 21 இல் கட்டுமானப் பணிகள் முழுமையாக நிறைவடைந்தன. ஆனாலும் இச்சின்னம் அதிகாரபூர்வமாக 1888, அக்டோபர் 9 இல் பொதுமக்கள் பார்வைக்கு திறந்து விடப்பட்டது. இக்கட்டிட வேலைகள் முடிவடைந்த நேரத்தில் இது உலகின் மிக உயரமான கட்டிடமாக இருந்தது. இதற்கு முன்னர் கொலோன் தேவாலயம் மிக உயரமான கட்டிடமாக இருந்தது. 1889 இல் பாரிசில் கட்டப்பட்ட ஈபெல் கோபுரம் வாஷிங்டன் நினைவுச் சின்னத்தின் உயரத்தை மீறி உலகின் மிக உயர்ந்த கட்டிடமாகியது.  
இதற்காகிய செலவு $1,187,710 ஆக மதிப்பிடப்பட்டுள்ளது.
# கிரிஜா பிரசாத் கொய்ராலா

**கிரிஜா பிரசாத் கொய்ராலா** (நேபாள மொழி: गिरिजा प्रसाद कोइराला, பெப்ரவரி 20, 1925 - மார்ச் 20, 2010) நான்கு முறை நேபாளத்தின் பிரதம அமைச்சராக பணியாற்றியவர். நேபாள காங்கிரஸ் கட்சியின் தலைவராகவும் இருந்தவர்.  
இவரது மூத்த உடன்பிறப்புகளான மாத்ரிக பிரசாத் கொய்ராலாவும், விஸ்வேஷ்வர பிரசாத் கொய்ராலாவும் நேபாள பிரதம அமைச்சர்களாக பணியாற்றியவர்கள்.
# கிரிஜா பிரசாத் கொய்ராலா

## இதனையும் காண்க

- நேபாள பிரதம அமைச்சர்கள்
# டைக்கோ பிராகி

**டைக்கோ ஆட்டசென் பிராகி** (*Tyge Ottesen Brahe*) என்னும் இயற்பெயர் கொண்ட **டைக்கோ பிராகி** (Tycho Brahe - டிசம்பர் 14, 1546 – அக்டோபர் 24, 1601) ஒரு டேனியப் பிரபு ஆவார். இவர், வானியலிலும், கோள்கள் தொடர்பிலும் செய்த துல்லியமானதும் விரிவானதுமான அவதானங்களுக்குப் பெயர் பெற்றவர். இவர், அக்காலத்தில் டென்மார்க்கின் ஒரு பகுதியாகவும், இன்று சுவீடன் நாட்டில் அடங்கியுள்ளதுமான *ஸ்கேனியா* என்னும் இடத்தைச் சேர்ந்தவர். இவர், அவரது வாழ்க்கைக் காலத்திலேயே ஒரு வானியலாளராகவும், இரசவாதியாகவும் பெரிதும் அறியப்பட்டவர்.  
இவருக்கு, ஆய்வு நிலையம் ஒன்று அமைப்பதற்காக, வென் என்னும் தீவில் நிலமும், நிதியும் நன்கொடையாகத் தரப்பட்டது. இங்கே *பிரா* ஒரு பெரிய வானியல் கருவியொன்றைப் பொருத்திப் பல அளவீடுகளை எடுத்தார். ஒரு வானியலாளராக, டைக்கோ, கோப்பர்நிக்க முறையின் வடிவவியல் பயன்களையும், தொலமிய முறையின் மெய்யியல் பயன்களையும் இணைத்து டைக்கோனிய முறை என்னும் அண்டத்தின் மாதிரியொன்றை உருவாக்கினார்.
# பிச்சாவரம்

**பிச்சாவரம்** (*Pichavaram*) என்பது தமிழ்நாட்டில் கடலூர் மாவட்டம், சிதம்பரத்துக்கு அருகே வங்கக் கடலை ஒட்டிய ஒரு பகுதி ஆகும். *பித்தர்புரம்* என்ற பெயரே, பிச்சாவரம் என்று மருவியது.  
இவ்வூரில் அலையாத்திக் காடுகள் (சதுப்புநிலக்காடுகள், மாங்குரோவ் காடுகள்) மிகுந்துள்ளன. இங்குள்ள அலையாத்திக் காடே உலகின் இரண்டாவது பெரிய அலையாத்திக் காடு ஆகும்.  
பிச்சாவரம் காட்டுப்பகுதியின் பரப்பளவு 2800 ஏக்கர்கள். இப்பகுதி சிறுசிறு தீவுகள் நிறைந்து காணப்படுகிறது. இக்காடுகளுக்கு நிறைய பறவைகள் வலசையாக வருகின்றன. மொத்தம் 41 குடும்பங்களைச் சேர்ந்த 177 வகையான (சிற்றினங்கள்) பறவைகள் வருவதாகக் கண்டறியப் பட்டுள்ளது.
# பிச்சாவரம்

## பிச்சாவரம் காடுகளின் சிறப்புகள்

பிச்சாவரம் காடு கடலை ஒட்டி அமைந்திருக்கிறது.ஆண்டு முழுவதும் ஈரப்பதத்துடன் இருக்கும் நிலம் சதுப்பு நிலங்களில்
அலையாத்தித் தாவரங்கள் நன்கு வளர்கிறது. அத்தகைய அலையாத்தி தாவரங்கள் கொண்டதே பிச்சாவரம் காடு. இந்தக் காட்டில் சுரபுன்னை மரங்கள் அடர்ந்திருக்கின்றன. இம்மரத்தின் காய்கள் முருங்கைக்காய் போல் நீண்டிருக்கும். இந்தக் காய்கள் சேற்றில் விழுந்து செடியாகி, சில ஆண்டுகளில் மரமாக வளர்ந்து விடும்.பழுத்த இலைகள் நீரில் விழுந்து அழுகி, உணவாகக் கிடைப்பதால், இங்கு மீன், இறால்கள் அதிக அளவில் கிடைக்கின்றன. உலகின் பல்வேறு பகுதிகளில் இருந்து, பறவைகள் இங்கு வலசை வருகின்றன.செப்டம்பர் முதல் ஏப்ரல் மாதம் வரை பறவைகளின் வரவு அதிகமாக இருக்கும். குறிப்பாக நவம்பர் முதல் ஜனவரி வரை பிச்சாவரம் வரும் பறவைகளின் எண்ணிக்கை கணிசமாக உயரும். இதற்கு அந்த காலகட்டத்தில் இயற்கையாகவே சுற்றுப்புறத்தில் அதிகரிக்கும் இரை உயிரினங்களே காரணம். மேலும் வெளிநாடுகளில் இருந்து வலசை வர பறவைகள் எடுத்துக்கொள்ளும் கால அளவும் வருடம்தோறும் இங்கு குடியேறும் பறவைகளின் எண்ணிக்கையை தீர்மானிக்கிறது.
# பிச்சாவரம்

## சுற்றுலா

பிச்சாவரம் காடு கடலூர் மாவட்டம் 'கிள்ளை' என்னும் ஊரில் அமைந்திருக்கிறது. சிதம்பரம் நகரில் இருந்து 12 கி.மீ. தூரத்தில் அமைந்துள்ள பிச்சாவரத்துக்கு, பேருந்தில் செல்ல கட்டணம் பத்து ரூபாய். சென்னை, புதுவை, கடலூர் மார்க்கமாக வாகனங்களில் வரும் சுற்றுலா பயணிகள் சிதம்பரத்துக்கு வராமல் பி.முட்லூர் அருகே பிரியும் புறவழிச்சாலை வழியாக பிச்சாவரத்துக்கு செல்லலாம். பிச்சாவரம் வனப்பகுதியைச் சுற்றிப் பார்க்க, அரசு சார்பில் படகு வசதி ஏற்படுத்தப்பட்டுள்ளது. மோட்டார் படகில் ஆறு நபர்களுக்கு 2,800 ரூபாய் வசூலிக்கப்படுகிறது. வனப்பகுதிக்குள் ஏற்படுத்தப்பட்டுள்ள கால்வாய் வழியாக, இந்தப் படகு 45 நிமிடங்களில் வனத்தைச் சுற்றி வரும். துடுப்பு படகில் பயணிக்க நபர் ஒருவருக்கு 75 ரூபாய் கட்டணம். இதில் பயணிக்க ஒரு மணி நேரம் ஆகும். ஒரு படகில் ஐந்து பேர் பயணிக்கலாம். காலை 9 மணி முதல் மாலை 5 மணி வரை படகு சவாரிக்கு அனுமதி உண்டு. காட்டின் ஒட்டுமொத்த அழகையும் ரசிக்க, கரையில் கண்காணிப்பு கோபுரம், நவீன மைக்ரோஸ்கோப் வைக்கப்பட்டுள்ளன. உணவகம், பயணிகள் காத்திருப்பு அறை, சுத்திகரிக்கப்பட்ட குடிநீர், விளையாட்டு பூங்கா என, பல்வேறு வசதிகளும் சுற்றுலாத்துறை மற்றும் உள்ளாட்சி அமைப்பு சார்பில் ஏற்பாடு செய்யப்பட்டுள்ளது.
# பிச்சாவரம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# விக்கிப்பீடியா:உங்களுக்குத் தெரியுமா/தொகுப்பு1

## மின் விலாங்குமீன்

*மின் விலாங்குமீன்கள் 660 வோல்ட் திறனுள்ள மின் அதிர்வுகளை உண்டாக்கவல்லவை*.
# விக்கிப்பீடியா:உங்களுக்குத் தெரியுமா/தொகுப்பு1

## சீனப் பெருஞ் சுவர்

*சீனப் பெருஞ் சுவர், மூன்றாம் நூற்றாண்டிலிருந்து மங்கோலியாவிலிருந்தும், மஞ்சூரியாவிலிருந்தும் வந்த 'காட்டுமிராண்டி'களின் படையெடுப்புகளிலிருந்து சீனப் பேரரசைக் காப்பதற்காகக் கட்டப்பட்ட அரண் ஆகும்.** சுவரின் முக்கிய நோக்கம் ஆட்கள் நுழைவதைத் தடுப்பது அல்ல, ஆனால் அவர்கள் குதிரைகளைக் கொண்டுவராமல் தடுப்பது ஆகும்.***
# விக்கிப்பீடியா:உங்களுக்குத் தெரியுமா/தொகுப்பு1

## திறந்த பாடத்திட்டங்கள்

*எவ்வித கட்டணம், நிர்பந்தங்கள் இல்லாமல் அதி சிறந்த பல்கலைக்கழகங்களின் பாடங்கள் இணையத்தில் கிடைக்கின்றன.*
# விக்கிப்பீடியா:உங்களுக்குத் தெரியுமா/தொகுப்பு1

## டெடி கரடிக்குட்டி

*டெடி கரடிக்குட்டி அமெரிக்க குடியரசுத் தலைவரான தியோடோர் ரூஸ்வெல்ட் அவர்களின் நினைவாகப் பெயரிடப்பட்டது. அவரது செல்லப்பெயர் டெடி என்பதாகும்.*
# விக்கிப்பீடியா:உங்களுக்குத் தெரியுமா/தொகுப்பு1

## சந்திராயன் I

***சந்திராயன் I** என்பது இந்திய விண்வெளி ஆய்வு நிறுவனத்தால் 2007-08ல் நிகழ்த்தத் திட்டமிடப்பட்டுள்ள ஆளில்லாத நிலவுப் பயணம் ஆகும். இதன் முக்கிய நோக்கம் நிலவுப்பரப்பில் பல்வேறு தாதுக்கள் மற்றும் வேதிமூலகங்களின் பரவலை ஆய்வு செய்வதும், முழு நிலவுப் பரப்பையும் அதிக துல்லியத்துடன் முப்பரிமாண வரைபடமாக்கலும் ஆகும்.*
# விக்கிப்பீடியா:உங்களுக்குத் தெரியுமா/தொகுப்பு1

## புணர்ச்சிப் பரவசநிலை

*ஆண்களைப்போலன்றி பெண்களால் ஒரு புணர்ச்சிப் பரவசநிலையை அடுத்து தொடர்ந்து சிறிய இடைவெளிகளில் பல பரவசநிலைகளைப் பெற முடியும். *
# விக்கிப்பீடியா:உங்களுக்குத் தெரியுமா/தொகுப்பு1

## மௌ டம்

<blockquote>
***மௌ டம்*** (Mau tam) என்பது 48 ஆண்டுகளுக்கு ஒருமுறை மூங்கில் மரங்கள் எல்லாம் ஒன்றாக ஒருசேர பூத்து மடியும் ஒரு விந்தையான சுற்றுச்சூழல் நிகழ்வைக் குறிக்கும், *மூங்கிற் சாவு* எனப்பொருள்படும் மிசோ மொழிச் சொல்லாகும். இந்தியாவின் வட கிழக்கு மாநிலங்களில் ஒன்று மிசோரம். இம்மாநிலத்தின் நிலப்பகுதியில் முப்பது விழுக்காடு பகுதியில் மூங்கில் காடுகள் உள்ளன.  
*மௌ டம்* நிகழ்வின்போது *மெலொகன்னா பாக்கிஃபெரா* என்ற மூங்கில் இன மரங்களில் பெரும்பாலானவை ஒருசேரப் பூக்கின்றன. இதைத் தொடர்ந்து பெருச்சாளிகள் அளவுக்கதிகமாகப் பெருகிவிடுகின்றன. இதன் விளைவாக பிளேக் நோய் பரவ வாய்ப்புண்டாகிறது.
</blockquote>
# விக்கிப்பீடியா:உங்களுக்குத் தெரியுமா/தொகுப்பு1

## கேண்டரின் கோணல்கோடு நிறுவல்முறை

**கேண்டரின் கோணல்கோடு நிறுவல்முறை** அல்லது **கேண்டரின் கோணல்கோடு வாதம்** (Cantor's diagonal argument) என்பது ஜியார்கு கேண்டர் என்ற கணித அறிஞர் மெய்யெண்கள் (real numbers) *எண்ணவியலா முடிவிலிகள்* (uncountably infinite) என்று நிறுவுதற் பொருட்டு கையாண்ட நிறுவல் முறையைக் குறிக்கும். இந்த கணித உண்மைக்கு அவர் ஏற்கெனவே வேறு ஒரு முறையில் நிறுவல் வழங்கியுள்ளார் என்பது குறிப்பிடத்தக்கது. இருப்பினும், இதே முறையைக் கொண்டு பல முடிவிலி கணங்களின் (sets) எண்ணவியலா தண்மையை நிறுவ முடிந்தது. இதன் விளைவாக இவ்வாறான அனைத்து நிறுவல்களுக்கும் "கோணல்கோடு சார்பின் மாறி" என்பது பொதுப் பெயராயிற்று.
# விக்கிப்பீடியா:உங்களுக்குத் தெரியுமா/தொகுப்பு1

## வெண்பா

**வெண்பா** மரபுச் செய்யுள் வகைகளுள் ஒன்றாகும். தமிழில் மரபுப் பாக்கள், ஒலிப்பியல் அடிப்படையில் அடி, சீர், அசை முதலியவற்றைக் கொண்டு வகை பிரிக்கப்பட்டுள்ளன. அவற்றுள் ஆசிரியப்பா, வெண்பா, கலிப்பா, வஞ்சிப்பா என்பன பரவலாக ஆளப்பட்டுள்ள பழம் பெரும் பாவினங்கள். அவற்றுள் வெண்பா என்னும் வகையில் இரண்டு முதல் பன்னிரண்டு அடிகள் வரைக் கொண்டிருக்கும். வெண்பாக்களுக்கான யாப்பிலக்கணம் ஒரு கட்டுக்கோப்பான இடம் சாரா இலக்கணம் என்று நிறுவப்பட்டுள்ளது. திருக்குறளின் ஆயிரத்து முன்னூற்றி முப்பது குறட்பாக்களும் வெண்பாக்களே. அவை வெண்பாக்களுள் ஏழு சீர்களே கொண்டு ஈரடியில் உள்ள குறள் வெண்பா வகையைச் சார்ந்தவை.
# விக்கிப்பீடியா:உங்களுக்குத் தெரியுமா/தொகுப்பு1

## உபுண்டு லினக்ஸ்

**உபுண்டு லினக்ஸ் (ubuntu linux)** என்பது, குனூ/லினக்ஸ் இயங்குதளத்தின் வழங்கல்களில் ஒன்றாகும். டெபியன் குனூ/லினக்ஸ் (debian GNU/Linux) இனை அடிப்படையாகக்கொண்டது இதில் அடங்கியுள்ள அத்தனை மென்பொருட்களும் தளையறு மற்றும் திறந்த ஆணைமூல மென்பொருட்களாகும்.
இவ்வழங்கல் முற்று முழுதாக இலவசமாக கிடைக்கிறது. இவ்வழங்கல் பொதியப்பட்ட இறுவட்டுக்களை தபால் மூலம் பெறுவதற்கு கூட பணம் எதுவும் செலுத்தத்தேவையில்லை. Mark Shuttleworth என்பவருடைய Canonical Ltd எனும் நிறுவனம் உபுண்டுவுக்கு அநுசரணை வழங்குகிறது.
# விக்கிப்பீடியா:உங்களுக்குத் தெரியுமா/தொகுப்பு1

## முதல் இந்திய விடுதலைப் போர்

திப்பு சூல்த்தான் 1799ல் இறந்த பின்னர் ஆங்கிலேயர்கள் திப்புசுல்த்தானின் குடும்பத்தாரை வேலூர் கோட்டையில் சிறை வைத்திருந்தனர். அங்கே, நிகழ்ந்த சீராடைபற்றிய புதிய சட்டத்தை எதிர்த்த வீரர்களை ஆங்கிலேயர் தண்டித்ததை அடுத்து ஒரு திட்டமிட்ட எழுச்சி நடந்தது. இதில் அங்கிருந்த 350 ஐரோப்பியரில் 100 பேர் கொல்லப்பட்டனர். இதுவே **இந்திய விடுதலைக்கான முதல் எழுச்சி** எனப்படுகின்றது.
# விக்கிப்பீடியா:உங்களுக்குத் தெரியுமா/தொகுப்பு1

## மதியிறுக்கம்

**மதியிறுக்கம்** (autism) என்பது ஒருவருடைய மக்கள் தொடர்பு திறன், சமுதாய அரங்கில் செயல்பாடுகள், ஆர்வம் கொள்ளும் துறைகள், நடத்தைப் பாங்கு போன்றவை இயல்பிற்கு மாறாக அமைவதற்குக் காரணமான மூளை வளர்ச்சி வேறுபாட்டைக் குறிக்கும்.  
மதியிறுக்கத்தின் குறிப்பிட்ட நோய்க்கூறு முழுமையாக அறியப்படாவிட்டாலும், ஆய்வாளர்கள் சுற்றுச்சூழல் காரணிகளின் பாதிப்புக்கு ஒருவர் உள்ளாகும் வண்ணம் அமையும் மரபுக் கூறுகளினாலேயே இவ்வேறுபாடு ஏற்படுகிறது எனக் கருதுகின்றனர். சுற்றுச்சூழல் காரணிகளின் தண்மை, பருமை (magnitude), மற்றும் இயக்கமுறை ஆகியவற்றைப் பற்றி முரண்பாடான கருத்துக்கள் நிலவி வந்தாலும், ஏழு முதன்மையான மரபணுக்கள் காரணிகளாக அறியப்பட்டுள்ளன.
# விக்கிப்பீடியா:உங்களுக்குத் தெரியுமா/தொகுப்பு1

## அனைத்துலக நியமப்படுத்தல் நிறுவனம்

ISO என்பது அனைத்துலக நியமப்படுத்தல் நிறுவனத்தின் ஆங்கிலப் பெயரின் சுருக்கமாகப் பிழையாகக் கருதப்பட்டு வருகிறது. பல்வேறு மொழிகள் வழங்கும் பல நாடுகள் இந்த நிறுவனத்தில் இருப்பதால், ஒவ்வொரு நாடும் தங்கள் மொழிகளிலுள்ள இந்நிறுவனத்தின் பெயர்களை வெவ்வேறு விதமாகச் சுருக்கிப் பயன்படுத்துவதைத் தவிர்க்குமுகமாக **சமம்** எனப் பொருள் தரும் *isos* என்னும் கிரேக்கச் சொல்லிலிருந்து பெறப்பட்ட **ISO** (ஐஎஸ்ஓ) என்ற பெயரைப் பயன்படுத்தி வருகிறார்கள்.
# விக்கிப்பீடியா:உங்களுக்குத் தெரியுமா/தொகுப்பு1

## கலேவலா

கலேவலா (Kalevala) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். இக்காவியம் 1849லேயே ஒழுங்கான வடிவத்தைப் பெற்றது. எனினும், இவற்றுக்கு நேரடியான அடிப்படைகளாக அமைந்த வாய்மொழிப் பாடல்கள் கி.பி. முதலாவது நூற்றாண்டு காலப் பகுதியிலேயே உருவாகிவிட்டன.
# விக்கிப்பீடியா:உங்களுக்குத் தெரியுமா/தொகுப்பு1

## வெண்தலைக் கழுகு

**வெண்தலைக் கழுகு** (*Haliaeetus leucocephalus*),என்பது வட அமெரிக்கக் கண்டத்தில் வாழும் இரண்டு வகைக் கழுகினத்தில் ஒரு வகை (மற்றொரு வகை பொன்னாங் கழுகு). இக்கழுகு எளிதில் அறியக்கூடிய வகையில், தலை முழுவதும் வெள்ளையாய் இருக்கும். இதன் கூரிய நுனி உடைய வளைந்த அலகு மஞ்சள் நிறத்தில் இருக்கும். உடல் கரும் பழுப்பு நிறத்தில் இருக்கும்.  
இக்கழுகை *அமெரிக்கக் கழுகு* என்று சிறப்பித்துக் கூறும் வழக்கும் உண்டு. ஏனெனில், இதுதான் அமெரிக்க கூட்டு நாடுகளின் நாட்டுப் பறவை என சிறப்பிக்கப்படுவது.
# விக்கிப்பீடியா:உங்களுக்குத் தெரியுமா/தொகுப்பு1

## மெக்கா கோலா

**மெக்கா கோலா** ஒரு வகை கோலா மென்பானமாகும். அமெரிக்க எதிர்ப்பு உணர்வு கொண்ட வாடிக்கையாளர்களைக் கவரும் விதத்தில் அமெரிக்க மென்பானங்களான கொகா கோலா, பெப்சி போன்றவற்றுக்குப் பதிலாக அறிமுகமான பானம் இதுவாகும். இஸ்லாமியர்களின் புனித நகரான மெக்கா என்பதை பெயரில் கொண்டிருக்கும் இவ்வகைப் பானம் மத்திய கிழக்கு நாடுகளிலும் ஆசியா, ஆப்பிரிக்கா மற்றும் ஐரோப்பாவின் சில பகுதிகளிலும் விற்பனையாகிறது. இப்பானம் முதலில் பிரான்சில் அறிமுகமானது என்பது குறிப்பிடத்தக்கது.
# விக்கிப்பீடியா:உங்களுக்குத் தெரியுமா/தொகுப்பு1

## தானியங்கி இராணுவம்

மனித இராணுவ வீரர்கள் போன்றோ அவர்களுக்கு மேற்பட்ட செயல்திறனோ கொண்ட தானியங்கிகளால் கட்டமைக்கப்படும் இராணுவமே **தானியங்கி இராணுவம் (Robot army)** எனலாம். இன்று, போரில் கன்னிவெடிகளையும் குண்டுகளையும் விதைக்கவும் அகற்றவும், வேவு பார்க்க பல தரப்பட்ட இயந்திரங்கள் பயன்படுத்தப்படுகின்றன. எனினும், இவற்றின் திறன் மட்டுப்படுத்தப்பட்டதே. பல, மனிதர்களால் இயக்கப்படுவன. விரைவில் ,முற்றிலும் தாமாகவே இயங்கும் தானியங்கி இராணுவ அமைப்பை பயன்படுத்த ஐக்கிய அமெரிக்கா திட்டமிட்டுள்ளது. கொரியா, சீனா, இந்தியா போன்ற நாடுகளும் தானியங்கி இராணுவங்களை உருவாக்கி வருகின்றன.
# விக்கிப்பீடியா:உங்களுக்குத் தெரியுமா/தொகுப்பு1

## றோய்யன் போர்

**றோய்யன் போரே (Trojan War)** கோமர் எழுதிய இரு பெரும் கிரேக்க காப்பியங்களான இலியட் மற்றும் ஓடிஸிக்கு பின்புலம் ஆகின்றது. இலியட் பத்து ஆண்டு நிகழந்த றோயன் போரின் இறுதி ஆண்டின் ஓரு ஐம்பது நாட்களை விபரிக்கின்றது. ஓடிஸி றோயன் போரில் பங்குகொண்ட ஒரு கிரேக்க தீவின் அரசனான ஓடியஸ் நாடு திரும்புகையில், வழிதவறி மீண்ட ஒரு பயணக் கதையை விபரிக்கின்றது.
# விக்கிப்பீடியா:உங்களுக்குத் தெரியுமா/தொகுப்பு1

## கிப்பன் பண்டம்

**கிப்பன் பண்டம்** (*Giffen good*) என்பது விற்பனை விலை ஏறும்போது நுகரப்படும் அளவு மிகுதியாகும் தன்மையுடைய இழிவுப்பண்டத்தைக் குறிக்கும். கிப்பன் பண்டங்கள் அனைத்து சூழல்களிலும் இத்தன்மையைப் பெற்றிருக்க வேண்டுமென்பதில்லை. இவை உலகில் இருக்க வேண்டுமென்பதுகூட இல்லை. குறிப்பிட்ட மெய்யுலகு அல்லது கருத்தளவு சூழல்களில் மட்டும் இவை இத்தன்மையைக் கொண்டிருக்கலாம்.  
பொதுவாக, விலை நெகிழ்திறன் (*price elasticity*) நுகர்தேவையுடன் (*demand*) எதிர்மறை உறவு கொண்டிருக்கும். இவ்வழக்கத்திற்கு மாறாக கிப்பன் பண்டங்கள் நேர்மறை விலை-நிகழ்திறன் உறவு கொள்வன. இதன் பின்புலச் சூழல்களின் பொருளியல் மாதிரியை இயற்றியவர் சர் இராபர்ட்டு கிப்பன் என ஆல்பிரடு மார்சல் என்பவர் தனது *பிரின்சிப்பில்ஸ் ஆப் எகனாமிக்ஸ்* ("பொருளியல் கோட்பாடுகள்") என்ற நூலில் தெரிவித்துள்ளார். கிப்பனின் நினைவாகவே இப்பொருளியல் நிகழ்வு **கிப்பன் விளைவு** என்றும் இப்பண்டங்கள் கிப்பன் பண்டங்கள் என்றும் அழைக்கப்படுகின்றன.
# விக்கிப்பீடியா:உங்களுக்குத் தெரியுமா/தொகுப்பு1

## சீம்பால்

**சீம்பால் (colostrum)** என்பது பாலூட்டி விலங்குகளில் கன்று ஈனுவதற்கு சற்று முன்னரும் பின்னரும் தாயின் முலைகளில் சுரக்கும் பாலைக் குறிக்கும் சொல். இச்சொல் பொதுவாக பசு இனங்களின் இத்தகைய பாலைக் குறிக்கவே அதிகம் பயன்படுத்தப்படுகிறது.  
சீம்பால் மனிதர்களிலும், மாடுகளிலும் மஞ்சள் நிறம் அல்லது வெளிர் மஞ்சள் நிறம் கொண்டிருக்கும். இது கூடுதலான அளவு மாவுச் சத்து, புரதம், நோய் எதிர்ப்பு பொருட்கள் மற்றும் குறைந்த அளவு கொழுப்புச் சத்து ஆகியவற்றைக் கொண்டிருக்கும். இதன் காரணமாக, இதை உட்கொள்ளும் கன்றுகள் மற்றும் குழந்தைகளுக்கு தேவையான ஊட்டச்சத்துக்கள் கிடைக்க ஏதுவாகிறது. அதே நேரம், முழுமையாக வளர்ச்சியடையாத கன்றின் செரிமான முறைமை வலு குன்றியிருக்குமென்பதால் ஓரளவு வயிற்றுப்போக்கு ஏற்படவும் இது காரணமாகிறது. இவ்வயிற்றுப்போக்கும் ஒருவகையில் குழந்தையின் உடலில் தங்கியுள்ள (இறந்துபட்ட இரத்த சிவப்பணுக்களை உடைப்பதால் உருவாகும்) *பைலிருபின்* போன்ற வீண்பொருட்கள் வெளியேற உதவுகிறது. இதன் மூலம் மஞ்சள் காமாலை ஏற்படாமல் தடுக்கப்படுகிறது.
# விக்கிப்பீடியா:உங்களுக்குத் தெரியுமா/தொகுப்பு1

## பொடா-பொடா

பொடா-பொடா என்பது கிழக்கு ஆப்பிரிக்காவில் பயன்படுத்தப் படும் வாடகை மிதிவண்டிகளைக் குறிக்கும். மிதிவண்டி ஓட்டுபவர்களும் இவ்வாறு அழைக்கப்படுவதுண்டு.  
பொருட்களையும் ஆட்களையும் கொண்டுசெல்ல இங்கு மிதிவண்டிகளைப் பயன்படுத்துகின்றனர். இந்த மிதிவண்டிகளின் இருக்கைகளும் பின்னிருக்கைகளும் நன்கு பஞ்சு வைத்துத் தைக்கப்பட்டிருக்கும். விலைகுறைவான இம்மிதிவண்டிகள் ஆசியாவில் பயன்படுத்தப்படும் மூன்று சக்கர மிதிவண்டிகளைக் காட்டிலும் விலை குறைந்தவை. ஓட்டுவதற்கும் எளிதானவை.
# தாஷ்கந்து

**தாஷ்கந்து** (*Tashkent*, உஸ்பெக் மொழி: Тошкент, தொஷ்கெண்ட்; ரஷ்ய மொழி: Ташкент, *தாஷ்கெண்ட்*) என்பது உஸ்பெகிஸ்தானின் தலைநகரமும் தாஷ்கந்து மாகாணத்தின் தலைநகரமும் ஆகும். அதிகாரபூர்வமாக இதன் மொத்த மக்கள்தொகை 2 மில்லியன்கள் (2006 இல்) ஆகும்.  
மத்திய காலங்களில் இதன் பெயர் "சாக்" என அழைக்கப்பட்டது. பின்னர் சாஷ்கந்து (சாக் நகரம்) என அழைக்கப்பட்டது. (துருக்கிக் மொழியில் தாஷ் என்பது "கல்" எனப் பொருள்படும். கந்து என்பது நகரம் எனப்பொருள்படும்). 16ம் நூற்றாண்டின் பின்னர் சாஷ்கந்து என்ற பெயர் தாஷ்கந்து (கல் நகரம்) எனவும், பின்னர் ரஷ்ய ஆளுகையின் போது தாஷ்கெண்ட் எனவும் அழைக்கப்படுகிறது.
# செயலி நிரலாக்க இடைமுகம்

**செயலி நிரலாக்க இடைமுகம்** அல்லது **பயன்பாட்டு நிரல்படுத்தல் இடைமுகம்** (application programming interface - **API** ) என்பது ஒரு மென்பொருள் மற்றொரு மென்பொருளுடன் தொடர்பு கொள்வதற்காக நிறுவப்படும் ஓர் இடைமுகமாகும். எளிமையாக கூறுவதானால், இது மனிதர்களுக்கும், கணினிகளுக்கும் இடையில் தொடர்பு கொள்ள உதவும் ஒரு பயனர் இடைமுகத்தைப் போன்றது.  
API ஆனது பயன்பாடுகளாலும், நூலகங்களாலும் (libraries) மற்றும் இயங்குதளங்களாலும் நிறுவப்படுகின்றன. இது வாடிக்கையாளரும், API-ன் நிறுவுனரும் தொடர்பு கொள்வதற்கு பயன்படுத்தும் வழக்கமான செயல்முறைகள், தரவு அமைப்புகள், ஆப்ஜெக்ட் பிரிவுகள் மற்றும் நெறிமுறைகளுக்கான தொழில்நுட்பக்குறிப்புகளை உள்ளடக்கி இருக்கும்.
# செயலி நிரலாக்க இடைமுகம்

## கொள்கை

ஓர் API ஆனது ஒரு மென்பொருள் அமைப்பின் உட்கூறுகளால் (components of software system) பயன்படுத்தப்படும் பல செயல்முறைகளுடன் (set of functions) தொடர்புகொள்வதற்கான ஓர் இடைமுகத்தை வரையறுக்கிறது.  
ஓர் API-யினால் வரையறுக்கப்பட்ட செயல்பாடுகளை அளிக்கும் மென்பொருளானது, ஏபிஐ-ன் *நிறுவுதல்* (implementation) என்று கூறப்படும்.  
ஒரு API இவ்வாறு இருக்கலாம்:  
- பொதுவானதாக இருக்கக்கூடும். ஒரு நிரல்மொழியில் இருக்கும் நூலகங்களில் (libraries) தொகுக்கப்பட்ட API-ன் முழு தொகுப்பாக இருக்கலாம் (எடுத்துக்காட்டு, C++ அல்லது Java API-ல் இருக்கும் தரமுறைப்பட்ட வார்ப்புரு நூலகம்)
- பிரத்யேகமானதாக இருக்கலாம். கூகுள் வரைப்பட சேவையின் API அல்லது XML வலை சேவைகளுக்கான JAVA API போன்ற ஒரு குறிப்பிட்ட பிரச்சினையைக் கவனிப்பதற்காக இருக்கலாம்.
- மொழி சார்ந்ததாக இருக்கலாம்.
- மொழி-சாராமல் இருக்கலாம். பல்வேறு நிரல்மொழிகளின் மூலமாக அதை பயன்படுத்தக் கூடிய வகையில் எழுதப்பட்டிருக்கும்.  
எடுத்துக்காட்டாக, பயனர்களுக்கு உள்ளூர் உணவகங்களைப் பார்வையிட அனுமதிக்கும் ஒரு வலைத்தளமானது, கூகுள் நிலவரைப்படங்களில் இருந்து எடுக்கப்பட்ட வரைபடங்களைப் பயன்படுத்தக்கூடும். ஏனென்றால் கூகுள் மேப்ஸ் கொண்டிருக்கும் API, அதை அனுமதிக்கிறது. இருப்பினும், அதில் போதிய கட்டுப்பாடுகளையும் அது அதற்குள்ளாகவே கொண்டிருக்கிறது.  
"API" என்பது ஒரு நிறுவனத்தால் அளிக்கப்பட்ட ஒரு முழு இடைமுகத்தையோ, ஒரு தனிப்பட்ட செயல்பாட்டையோ, அல்லது பல்வேறு API-களின் ஒரு தொகுப்பையோ கூட குறிப்பதற்கு பயன்படுத்தப்படக்கூடும். இவ்வாறு, அர்த்தப்படுத்தப்படும் விதம் பொதுவாக தகவல் பரிமாற்றம் செய்யும் அந்த நபரால் அல்லது ஆவணத்தால் தீர்மானிக்கப்படுகிறது.
# செயலி நிரலாக்க இடைமுகம்

## சில விளக்கங்கள்

யூனிக்ஸ் சிஸ்டங்களில் C மொழிக்கான <code>math.h</code> என்ற இன்க்லூட் கோப்பு (include file), கணக்கியல் செயல்முறைக்கான C மொழி நூலகத்தில் (பொதுவாக இது <code>libm</code> என்று அழைக்கப்படுகிறது) இருக்கும் கணிதவியல் செயல்பாடுகளின் வரையறைகளைக் கொண்டிருக்கும். இது வாசிக்கக்கூடியதாகவே இருக்கும். அதன் விபரங்களை உதவி (man) பக்கங்களில் காணலாம்.  
ஜாவா மொழி API ஆனது <code>Serializable</code> என்ற இடைமுகத்தைக் கொண்டிருக்கிறது. இது எப்போதும் வரிசையாக இருக்கக்கூடிய வகையில் implementationகளைக் கொண்டிருக்கும் பிரிவை எதிர்பார்க்கும் ஓர் இடைமுகமாகும். இதை அணுகுவதற்கான எவ்வித பொதுவான அனுமதிகளும் தேவைப்படுவதில்லை, மாறாக class அனுமதிகள் தேவைப்படுகின்றன.  
ஆப்ஜெக்ட் சார்ந்த மொழிகளில், ஏபிஐ தொடர்ந்து library வடிவத்தில் வினியோகிக்கப்படுகிறது.  
ஆவணமுறை பொதுவாக சில எளிய உதவி பக்கங்களின் வடிவத்தில் அளிக்கப்படுவதில்லை. ஆனால் பெரும்பாலும் ஆவணங்கள் ஓர் உயர்தரமான மற்றும் சிக்கலான தொகுப்பாகவே வழங்கப்படுகின்றன.  
JAVA மொழி library ஓர் API தொகுப்பை உள்ளடக்கி இருக்கும். இந்த தொகுப்பு புதிய JAVA நிரல்களை உருவாக்க அபிவிருத்தியாளர்களால் (developers) பயன்படுத்தப்பட்ட JDK வடிவத்தில் அளிக்கப்பட்டிருக்கும். இந்த JDK ஆனது, Javadoc குறிப்புரையில் API-ன் ஆவணமுறையை உள்ளடக்கி இருக்கும்.
# செயலி நிரலாக்க இடைமுகம்

## தரவுகளைப் பகிர்ந்து கொள்வதில் ஏபிஐ-களின் பயன்

ஒரு குறிப்பிட்ட குழுவுடன் பயன்பாட்டு தரவுகளையும், கருத்துக்களையும் பகிர்ந்து கொள்வதற்கான ஒரு கட்டற்ற கட்டமைப்பை உருவாக்க API-கள் உதவுகின்றன. இந்த வகையில், ஓரிடத்தில் உருவாக்கப்பட்ட கருத்தை மாற்றிமாற்றி பதிப்பிக்க முடியும். அத்தோடு இணையத்தில் பல இடங்களில் இருந்து அவற்றை இற்றைப்படுத்தவும் முடியும்.  
1. ஃப்ளிக்கர் (flickr) மற்றும் போட்டோபக்கெட் போன்ற தளங்களில் இருந்து புகைப்படங்களை ஃபேஸ்புக் மற்றும் மைஸ்பேஸ் போன்ற சமூக வலையமைப்பு தளங்களில் பகிர்ந்து கொள்ள முடியும்.  
2. தரவுகளை உள்ளடக்கி அளிக்க முடியும்.  
3. தரவுகளை மாற்றிமாற்றி பிரசுரிக்க முடியும். எடுத்துக்காட்டாக, இட்வீட்டரால் (Twitter) அளிக்கப்பட்ட பதிலிடுகைகளை ஃபேஸ்புக் கணக்கிற்கு மாற்றும் வகையில் இட்வீட்டர் மற்றும் ஃபேஸ்புக்கின் API-களில் வசதி இருக்கிறது.  
4. வீடியோ தரவுகளை தங்களின் தளங்களில் சேர்க்க முடியும். எடுத்துக்காட்டாக, எவரொருவரும் தமது வலைத்தளத்தில் யூ-டியூப்பின் ஒரு வீடியோ தரவை உள்ளடக்கி கொள்ளலாம்.  
5. பயனர் தகவல்களை வலை சமூகத்தில் இருந்து வெளிப்புற பயன்பாடுகளோடு பகிர்ந்து கொள்ளலாம். இதற்கான சிறந்த எடுத்துக்காட்டுகளில் ஒன்று தான் ஃபேஸ்புக் பயன்பாட்டு பணித்தளம்..
# செயலி நிரலாக்க இடைமுகம்

## வெளியீட்டு கொள்கைகள்

API வெளியீட்டு கொள்கைகள் பொதுவாக பின்வருவனவற்றை உள்ளடக்கி இருக்கும்:  
- நிறுவனங்கள் தங்களின் நிறுவனத்திற்கு வெளியில் இருக்கும் எவருக்கும் API தகவல்களை வெளியிடக்கூடாது.
- நிறுவனங்கள் அவற்றின் API-கள் பற்றிய தகவல்களைப் பொதுமக்களிடம் இருந்து பாதுகாக்கும். எடுத்துக்காட்டாக, சோனி அதன் உரிமம் பெற்ற பிளேஸ்டேஷன் அபிவிருத்தியாளர்களுக்கு மட்டும் கிடைக்கும் வகையில் அதன் உத்தியோகப்பூர்வமான பிளேஸ்டேஷன் 2 API-ஐ பயன்படுத்தியது. இது, பிளேஸ்டேஷன் 2 விளையாட்டுக்களின் நிரல்களை எழுதியவர்கள் யார் என்பதைக் கட்டுப்பாட்டில் வைத்திருக்க சோனி நிறுவனத்திற்கு உதவியது.
- சில நிறுவனங்கள் தங்களின் API-கள் இலவசமாக கிடைக்கும்படியும் செய்யும். எடுத்துக்காட்டாக, மைக்ரோஃசாப்ட் நிறுவனம் அதன் மைக்ரோஃசாப்ட் விண்டோஸ் API-யை பொதுப்படையாக வெளியிட்டது. அதேபோல, ஆப்பிள் அதன் API-களான கார்பன் மற்றும் கோக்கோ ஆகியவற்றை வெளியிடுகிறது. இதன் மூலமாக அவர்களின் இயங்குத்தளங்களில் செயல்படும் வேறுபல பயன்பாட்டு மென்பொருட்களை வேறெந்த நிரலாளரும் எழுத முடியும்.
# செயலி நிரலாக்க இடைமுகம்

## மொழி இணைப்புகளும், இடைமுக பிறப்பிகளும்

ஒன்றுக்கு மேற்பட்ட உயர்-மட்ட நிரல்படுத்தல் மொழியால் (high level programming language) பயன்படுத்தப்படும் வகையில் அமைக்கப்பட்டிருக்கும் API-கள், பெரும்பாலும் தானாகவே வசதிகளைப் பொருத்தி வைக்கும் வசதிகளைக் கொண்டிருக்கும். இந்த வசதிகள் அவற்றின் மொழியில் மிகவும் இயல்பாக இருக்கும். இதுவே மொழி இணைப்புகள் எனப்படுகின்றன.  
தொகுக்கும் போது API-களுடன் மொழிகளை இணைக்கும் இடைமுக உருவாக்கி கருவிகள் (Interface development tools) சிலவை கீழே கொடுக்கப்பட்டுள்ளன.  
- SWIG என்பது பல மொழிகளுக்காக இடைமுகங்களை உருவாக்குகிறது.
- F2PY: இஃபோர்ட்டானில் (Forton) இருந்து பைத்தான் இடைமுகத்திற்கான உருவாக்கி.
- XPCOM - இது மொஜில்லாவில் இருந்து வந்த ஒரு பன்முக பணித்தள கூறுபாட்டின் மாதிரியாகும்.
# செயலி நிரலாக்க இடைமுகம்

## மேலும் பார்க்க

- API எழுதி
- Application Binary Interface (ABI)
- ஆவண ஆப்ஜெக்ட் மாதிரி (DOM)
- 3D கிராபிக்ஸ் API-களின் பட்டியல்
- கட்டற்ற இடைமுக சேவை வரையறைகள் (OSID)
- பணித்தளம் சார்ந்த வலைத்தளம்
- மென்பொருள் அபிவிருத்தி தொகுப்பு (SDK)
- வலைச்சேவை
# செயலி நிரலாக்க இடைமுகம்

## குறிப்புதவிகள்

<references></references>
# விழுத்தொடர் பாணித் தாள்கள்

**விழுத்தொடர் பாணித் தாள்கள்** (c.s.s) (Cascading Style Sheets (CSS)) என்பது ஒரு ஆவணத்தின் உள்ளடக்கத்தை எப்படி வலைப்பக்கத்தில் தோற்றுவிப்பது என்பதை வரையறை செய்யும் குறியீட்டு மொழி ஆகும். ஒரே உள்ளடக்கத்துக்கு வெவ்வேறு தோற்றத்தை இலகுவாகத் தெரிவு செய்ய இது ஏதுவாகிறது.  
தொடக்கத்தில் ஒரு வலைப்பக்கத்தின் தோற்றமும் அதன் உள்ளடக்கமும் (உரை) ஒரே குறியீட்டு முறையினால் குறிக்கப்பட்டது. இது ஆக்க, பராமரிக்க, சீரான தோற்றத்தைத் தரச் சிரமாக இருந்தது. அதன் பின்னரே உள்ளடக்கமும் அதன் தோற்றப்பாடும் பிரிக்கப்பட்டது.
# வார்ப்புரு:தகவற்சட்டம் பத்திரிகை/doc

## Usage

<pre>  
</pre>
# வார்ப்புரு:தகவற்சட்டம் பத்திரிகை/doc

## Usage

### Parameters

All parameters are optional. If no value is specified for the parameter, it will not be displayed.  
- *name* – name of the newspaper. If this is omitted (not just blank), it will be inferred from the article title.
- *school* – for school newspapers
- *logo* – image (logo or other), use with *logo_size* and *logo_alt*; should not duplicate the image.
- *image* – image (front page or other), use with *image_size* and *image_alt*; if this is a front page there is no need to use the logo field as well.
- *caption* – caption text to be displayed below *image*
- *motto* – motto of newspaper
- *type* – frequency and type, i.e. Daily newspaper
- *format* – page format, i.e. Broadsheet, Berliner, Tabloid, Compact
- *owners* – or *owner*, name of the company, person or family which owns the newspaper
- *founder* – or *founders*, name of the company or person who founded or directs the newspaper, if is not appropriate (for instance, in the case of some nonprofits)
- *publisher* – name of Publisher
- *president* – name of President
- *editor* – name of Editor
- *chiefeditor* – name of Editor-in-Chief
- *depeditor* – name of Deputy Editor
- *assoceditor* – name of Associate Editor
- *maneditor* – name of Managing Editor
- *generalmanager* – name of General Manager
- *newseditor* – name of News Editor
- *managingeditordesign* – name of Managing Editor, Design
- *campuseditor* – name of Campus Editor
- *campuschief* – name of Campus Chief
- *metroeditor* – name of Metro Editor
- *metrochief* – name of Metro Chief
- *opeditor* – name of Opinion Editor
- *sportseditor* – name of Sports Editor
- *photoeditor* – name of Photo Editor
- *staff* – names of Staff writers
- *foundation* – or *launched* date newspaper was founded. Use
- *political* – political leanings of the newspaper, e.g. Centre-
- *language* – language used in the newspaper, usually omitted if English
- *ceased publication* – date that a former newspaper ceased publication
- *relaunched* – date that a newspaper was relauched
- *headquarters* – location of the newspaper's headquarters
- *circulation* – the newspaper circulation numbers
- *circulation_date* – the date or period of the newspaper circulation numbers
- *circulation_ref* – a tag indicating the source of the value of and/or
- *readership* – readership
- *sister newspapers* – names of any sister newspapers
- *ISSN* – the newspaper's ISSN, e.g. 1085-6706 (automatically linked to http://www.WorldCat.org via ). Search [//www.worldcat.org/issn/ here] or here to find an ISSN
- *oclc* – the newspaper's OCLC number, useful where an ISSN has not been allocated (automatically linked to http://www.WorldCat.org)
- *RNI* – the Office of the Registrar of Newspapers for India number
- *website* – the newspaper's website, use , i.e.
- *free* – the newspaper's online free archives
- *dirinteractive* – name of Director of Interactive
- *publishing_country* – country where published
- *publishing_city* – city where published
# வார்ப்புரு:தகவற்சட்டம் பத்திரிகை/doc

## Example

<pre>  
This example has been modified for display purposes.
</pre>
# வார்ப்புரு:Location map Sri Lanka

<noinclude>
****Coordinates****  
| Top | 10.2 |  |
| --- | --- | --- |
| Bottom | 5.5 |  |
| Left | 79.2 |  |
| Right | 82.3 | } |
see  
</noinclude>
# உரோமானி மக்கள்

**உரோமானி மக்கள்** (*Romani people*) அல்லது **ரோமா மக்கள்** என்பவர்கள் தெற்காசியாவைப் பிறப்பிடமாகக் கொண்ட ஒரு இனக்குழு ஆகும். இவர்கள் பொதுவாக **ஜிப்சிகள்** என அழைக்கப்படுகின்றனர். ரோமானி மக்கள் உலகெங்கும் பரந்து வாழும் ஓர் இனக்குழுவாகும். ஐரோப்பாவிலும் அமெரிக்காவிலும் இவர்கள் செறிந்து வாழ்கின்றனர்.
# உரோமானி மக்கள்

## வரலாறு

மரபியல், மற்றும் மொழியியல் ஆய்வுகளின் படி, ரோமா மக்கள் இந்திய உபகண்டத்தில் இருந்து 11ம் நூற்றாண்டு காலப்பகுதியில் வடமேற்கே இடம்பெயர ஆரம்பித்தவர்கள் என நம்பப்படுகிறது. இவர்கள் குறிப்பாக இந்தியத் தலித் மக்களின் சந்ததிகள் என ஆய்வுகள் தெரிவிக்கின்றன. ஐரோப்பாவில் உள்ள ரோமா மக்களின் மூதாதைகள் இன்றைய பஞ்சாப் பிரதேசத்தில் இருந்து கிபி 1001 இற்கும் 1026 இடைப்பட்ட காலத்தில் தமது சாதியினரின் நிலைகளை உயர்த்தும் பொருட்டு இடம்பெற்ற போர்களினால் மேற்கு நோக்கி முதன் முதலில் நகர்ந்தனர் என் வரலாற்றாளர்கள் நம்புகின்றனர். பின்னர் இன்றைய பாக்கித்தான் போன்ற பிரதேசங்களில் இந்து இராச்சியங்களின் வீழ்ச்சியை அடுத்து இடம்பெயர நேர்ந்தது. இந்திய உபகண்டத்தில் இசுலாம் பரவிய காலத்தில் அகதிகளாக வடக்கு ஆப்பிரிக்கா, மற்றும் ஐரோப்பாவுக்கு இவர்கள் இடம்பெயர்ந்தனர்.
# தமிழ்நாட்டுப் பொருளாதாரம்

**தமிழ்நாட்டுப் பொருளாதாரத்தில்** (ஆங்கிலம்: Economy of TamilNadu) சேவைத் துறை 45%, தொழில் துறை 34%, விவசாயம் 21% பங்களிக்கின்றன. தமிழ்நாடு மொத்த உள்நாட்டு உற்பத்தியின் அடிப்படையில் (2013–14) இந்தியாவின் மாநிலங்களில் நான்காவது பெரிய பொருளாதாரத்தைக் கொண்டுள்ளது. கோயம்புத்தூர் நெசவாலைகளுக்கும், ஈரோடு மஞ்சள் சாகுபடி மற்றும் ஆடை ஏற்றுமதிக்கும், திருப்பூர் ஆயத்த ஆடை ஏற்றுமதிக்கும், கரூர் நெசவுத்தொழிலும், பேருந்து, சரக்குந்துகளுக்குக் கூடு கட்டும் தொழிலும் நன்கு வளர்ந்துள்ளன.சேலம் இரும்பு உருக்கு ஆலைகளுக்காகவும், நாமக்கல் கோழிப் பண்ணைகள், போக்குவரவு செய்யும் தொழிலுக்காகவும், சிவகாசி அச்சுத் தொழில், பட்டாசு உற்பத்திக்கும், திருச்சி, வேலூர் தோல் தொழிலுக்கும், தஞ்சை போன்ற பகுதிகள் விவசாயத்திற்கும், சென்னை வாகன உற்பத்தி, தகவல் தொழில் நுட்பம் சார்ந்த தொழில்களுக்கும் பெயர் பெற்றுள்ளன.  
தென்தமிழகத்தில் உள்ள தூத்துக்குடியில் தமிழகத்தின் இரண்டாவது பெரிய துறைமுகம் உள்ளது. தூத்துக்குடியில் மின்னுற்பத்தி நிலையங்களும், உர, உலோகத் தொழிற்சாலைகளும் உள்ளன. பெங்களூருக்கு அருகில் உள்ள ஓசூரில் தானுந்துத் தொழிற்சாலைகள் (அசோக் லேலண்டு, டிவிஎஸ்), மற்ற இயந்திரத் தொழிற்சாலைகளும் (டைட்டன்) உள்ளன.  
பாலிவுட் என அழைக்கப்படும் மும்பை திரைப்படத் துறைக்கு அடுத்ததாக, தமிழகத் திரைப்படத்துறை இந்தியாவின் இரண்டாவது பெரிய திரைப்படத் தொழில் மையமாகவும் திகழ்கிறது. ஒவ்வொரு ஆண்டும், பெருமளவில் தமிழ் மற்றும் தென்னிந்திய மொழிகளில் சினிமாப் படங்கள் தமிழ் நாட்டில் தயாரிக்கப்படுகின்றன.
# தமிழ்நாட்டுப் பொருளாதாரம்

## பொருளாதார வளர்ச்சி

2011-2012ஆம் ஆண்டில் தமிழ் நாட்டின் வளர்ச்சி விகிதம் 9.39 விழுக்காடு. தமிழ் நாட்டின் வளர்ச்சி விகிதம் மற்ற தென் மாநிலங்களை விட அதிகமாக உள்ளது. தமிழ்நாடு மொத்த உள்நாட்டு உற்பத்தியில் இந்தியாவில் இரண்டாவது பெரிய மாநிலமாக உள்ளது. தமிழ்நாடு அரசு மாநில வரி வருமானத்தில், இந்தியாவில் நான்காவது இடத்தில் உள்ளது.  
தமிழ்நாட்டின் **தனி நபர் வருமானம்** பெரும்பான்மையான இந்திய மாநிலங்களோடு ஒப்பிடுகையில் அதிகமாக உள்ளது. தமிழ்நாட்டின் **தனி நபர் வருமானம்** (2012–13) ரூபாய் 98,550 அதுவே 2016–17 ஆண்டில் ரூபாய் 1,57,116 ஆகும். இதே ஆண்டின் தேசிய தனிநபர் வருமானமான ரூ.82,229ஐக் காட்டிலும் இது கிட்டத்தட்ட இரண்டு மடங்கு அதிகமாகும்.  
| தனி நபர் வருமானம் ரூபாய் |  |  |
| --- | --- | --- |
| 2010–2011 | 78473 |  |
| 2011–2012 | 88697 |  |
| 2012–2013 | 98,550 |  |
| 2013–2017 | 1,57,116 | } |  
| மொத்த உள்நாட்டு உற்பத்தி மில்லியன் ரூபாய் |  |  |
| --- | --- | --- |
| 1980 | 80,810 |  |
| 1985 | 156,481 |  |
| 1990 | 313,390 |  |
| 1995 | 782,050 |  |
| 2000 | 1,411,000 |  |
| 2005 | 1,945,280 |  |
| 2009 | 4,020,820 |  |
| 2010 |  |  |
| போர்டு | 4,110 |  |
| ஹாஸ்பைரா எல்த்கேர் | 3,648 |  |
| டெய்ம்லர் | 3,594 |  |
| ரெனால்ட் - நிசான் | 3,154 |  |
| டபிள்யு.எஸ்., எலக்ட்ரிக் | 1,781 |  |
| எல்.பி., கியூப் சிஸ்டம் | 1,406 |  |
| நிசான் | 1,026 |  |
| மிஷலின் | 686 |  |
| ஷெல் காஸ் பி.வி., | 539 |  |
| சென் கோபைன் | 517 | } |
# தமிழ்நாட்டுப் பொருளாதாரம்

## ரகுராம் ராஜன் அறிக்கை

இந்தியாவின் முன்னேறிய மற்றும் பின்தங்கிய மாநிலங்களைக் கண்டறிவதற்காக ரகுராம் ராஜன் தலைமையில் ஒரு குழுவை ஒன்றிய அரசு அமைத்தது. இந்தக் குழு ஒரு குறியீட்டை உருவாக்கியது. குறியீட்டு அளவு 0 முதல் 1 வரை, இதில் 0 என்பது முன்னேறிய மாநிலம், 1 என்பது மிகவும் பின்தங்கிய மாநிலம் ஆகும். ரகுராம் ராஜன் அறிக்கையின் படி, தமிழ்நாடு மூன்றாவது முன்னேறிய மாநிலம். தமிழ்நாட்டின் ஏழ்மைக் கோட்டுக்குக் கீழே வாழும் மக்களின் விகிதம் 11.28 விழுக்காடு. மற்ற இந்திய மாநிலங்களை ஒப்பிடுகையில், தமிழ்நாட்டின் ஏழ்மை விகிதம் குறைவு .  
- குறியீடு 0.4க்கு கீழ் - முன்னேறிய மாநிலம்.
- குறியீடு 0.4க்கு மேல், 0.6க்கு கீழ் - பின்தங்கிய மாநிலம்.
- குறியீடு 0.6 , 0.6க்கு மேல் - மிகவும் பின்தங்கிய மாநிலம்.  
குறியீட்டுக்கான அடிப்படை அளவுருக்கள்: வருவாய், கல்வி, சுகாதாரம், வீட்டு வசதிகள், வறுமை, பெண் கல்வியறிவு, தாழ்த்தப்பட்டோர் மற்றும் பழங்குடியினர், நகரமயமாக்கல் விகிதம், நிதி சேர்ப்பதற்கான வழிகள், இணைப்பு.  
ரகுராம் ராஜன் அறிக்கையின் படி, கீழே இந்தியாவின், மிக முன்னேறிய மாநிலங்கள், மேல் இருந்து கீழ்:  
| குறியீடு |  |  |
| --- | --- | --- |
| கோவா | 0 |  |
| கேரளா | 0.095 |  |
| தமிழ்நாடு | 0.341 |  |
| பஞ்சாப் | 0.345 |  |
| மகாராஸ்திரா | 0.352 |  |
| உத்ராகண்ட் | 0.383 |  |
| ஹரியானா | 0.395 | } |
# தமிழ்நாட்டுப் பொருளாதாரம்

## தொழிற்துறை வாரியாக

உள்ள தேயிலை தோட்டம்.]]
# தமிழ்நாட்டுப் பொருளாதாரம்

## தொழிற்துறை வாரியாக

### வேளாண்மை

தமிழ்நாட்டுப் பொருளாதாரத்தில் வேளாண்மை துறையின் பங்கு 21%. வேளாண்மை துறை என்பது விவசாயம், சுரங்கம், வனவியல், மேய்ச்சல், குவாரி முதலிய துறைகளை உள்ளடக்கியது.
தமிழகத்தின் விவசாயத்துறையின் துறையின் வளர்ச்சி விகிதம் எதிர்த்திசையில் உள்ளது. அதாவது 1991–92 ஆம் ஆண்டில் 11.42% ஆக இருந்த விவசாயத்துறை வளர்ச்சி, 2008-09 ல் -2.65% ஆக உள்ளது
# தமிழ்நாட்டுப் பொருளாதாரம்

## தொழிற்துறை வாரியாக

### வேளாண்மை

#### விவசாயம்

தமிழ்நாட்டு பொருளாதாரத்தின் மிக முக்கியமான துறையாக **விவசாயம்** உள்ளது. மாநில மக்கள் தொகையில் 70%, விவசாயம் மற்றும் அதைச் சார்ந்த நடவடிக்கைகளில், தங்கள் வாழ்வாதாரத்திற்காக ஈடுபட்டுள்ளனர்  
தஞ்சை, திரூவாரூர், நாகை உள்ளிட்ட மாவட்டங்களில் 8 லட்சம் ஏக்கரில் நெல் சாகுபடி செய்யப்படுகிறது.  
தமிழ்நாட்டில் விளையும் முக்கிய **பழங்கள்**:: வாழை மற்றும் மாம்பழம்.
தமிழ்நாட்டில் விளையும் முக்கிய **காய்கறிகள்**:: மரவள்ளிக்கிழங்கு, தக்காளி, வெங்காயம், கத்தரிக்காய் மற்றும் முருங்கை.
தமிழ்நாட்டில் விளையும் முக்கிய **மசாலா**::கருவேப்பிள்ளை, மஞ்சள், கொத்துமல்லி, மிளகாய், புளி.
தமிழ்நாட்டில் விளையும் முக்கிய **பூக்கள்**:: மல்லிகை, முல்லை, சாமந்தி, ரோஜா, செவ்வந்தி. ஓசூர் நகரிலிருந்து ரோஜா ஐரோப்பா, தென்கிழக்கு ஆசியா நாடுகளுக்கு ஏற்றுமதி செய்யப்படுகிறது.  
மரவள்ளிக்கிழங்கு உற்பத்தியில் இந்தியாவில் தமிழ்நாடு இரண்டாவது இடத்தில் உள்ளது. கரும்பு சாகுபடியில் இந்தியாவில், தமிழ்நாடு இரண்டாவது இடத்தில் உள்ளது. சப்போட்டா உற்பத்தியில் இந்தியாவில், தமிழ்நாடு மூன்றவது இடத்தில் உள்ளது. அரிசி உற்பத்தியில் இந்தியாவில் தமிழ்நாடு ஆறாவது இடத்தில் உள்ளது.  
கீழே தமிழ்நாட்டில், பழங்கள் விளையும் முக்கிய இடங்கள் கொடுக்கப்பட்டுள்ளன  
| இடம் |  |  |
| --- | --- | --- |
| வாழை | திருச்சி, கரூர் , தூத்துக்குடி, திருநெல்வெலி, கன்னியாகுமரி |  |
| மாம்பழம் | கிருஷ்ணகிரி, வேலூர், திண்டுக்கல் |  |
| சப்போட்டா | திருநெல்வெலி, ஈரோடு, கரூர் |  |
| திராட்சை | தேனி, கோவை |  |
| கொய்யா | மதுரை, திண்டுக்கல், வேலூர் | } |  
கீழே தமிழ்நாட்டில், காய்கறி விளையும் முக்கிய இடங்கள் கொடுக்கப்பட்டுள்ளன  
| இடம் |  |  |
| --- | --- | --- |
| மரவள்ளிக்கிழங்கு | நாமக்கல் , சேலம், தருமபுரி |  |
| தக்காளி | கோவை, தருமபுரி, சேலம், கிருஷ்ணகிரி |  |
| வெங்காயம் | பெரம்பலூர், திருச்சி, திண்டுக்கல் |  |
| கத்தரிக்காய் | வேலூர், தேனி, கோவை |  |
| முருங்கை | திண்டுக்கல், கரூர் |  |
| உருளை | நீலகிரி, திண்டுக்கல் | } |
# தமிழ்நாட்டுப் பொருளாதாரம்

## தொழிற்துறை வாரியாக

### வேளாண்மை

#### கோழிப்பண்ணை

நாமக்கல் மாவட்டத்தில் 1500க்கும் மேற்பட்ட கோழிப்பண்ணைகள் உள்ளன. இவற்றின் மூலம் தினமும் 3 1/2 கோடி முட்டைகள் கிடைக்கின்றன. மொத்த உற்பத்தியில் 40 விழுக்காடு கேரளாவுக்கு ஏற்றுமதி செய்யப்படுகிறது. இவற்றில் தினமும் 25,00,000 முட்டைக ஏற்றுமதி செய்யப்படுகிறது.
# தமிழ்நாட்டுப் பொருளாதாரம்

## தொழிற்துறை வாரியாக

### வேளாண்மை

#### மீன்பிடிப்பு

மீன் பிடிப்பு, வளர்ப்பு அத்தொழிலுடன் நேரடி தொடர்புடைய பிற செயற்பாடுளும் தமிழ்நாடு மீன்பிடித் தொழிற்துறை எனலாம். இது தமிழ்நாட்டின் முக்கிய தொழிற்துறைகளில் ஒன்று. கடலும், கடல்சார் வாழ்வும் தமிழ் மீனவர்களின் ஒரு நெடுங்கால வாழ்வு முறையும் தொழிலும் அகும்.  
தமிழ்நாடு, 1076 கிலோ மீட்டர் நீளக் கடல்கரையை கொண்டுள்ளது. மீன் பிடி தொழிலில், இந்தியாவில் தமிழ்நாடு ஐந்தாவது இடத்தில் உள்ளது. 2007–2008, கணக்கெடுப்பின் படி, மீன் பிடி 559,360 மெட்ரிக் டண்கள்.
# தமிழ்நாட்டுப் பொருளாதாரம்

## தொழிற்துறை வாரியாக

### வேளாண்மை

#### பால் உற்பத்தி

தமிழ்நாடு, பால் உற்பத்தியில் இந்தியாவில் 10வது இடத்தில் உள்ளது. 2014–15 ஆம் ஆண்டுக் கணக்கின் படி தமிழகத்தின் பால் உற்பத்தி 71,32,000 டன்களாக இருந்தது.
# தமிழ்நாட்டுப் பொருளாதாரம்

## தொழிற்துறை வாரியாக

### உற்பத்தி

தமிழ்நாட்டுப் பொருளாதாரத்தில் உற்பத்தி துறையின் பங்கு 34%.உற்பத்தி துறை என்பது மின்னணுவியல், தானுந்து, நெசவு முதலிய துறைகளை உள்ளடக்கியது.
# தமிழ்நாட்டுப் பொருளாதாரம்

## தொழிற்துறை வாரியாக

### உற்பத்தி

#### மின்னணுவியல்

தமிழ்நாடு **மின்னணுவியல்** தயாரிப்பு துறையில் வளர்ந்து வரும் மாநிலம். சென்னையில் **மோட்டோரோலா**, சோனி-எரிக்சன், சாம்சங், சிஸ்கொ, **டெல்**, நோக்கியா ஆகிய தயாரிப்பு நிறுவனங்கள் உள்ளன. டெல், வருடத்தில் தொராயமாக 4,00,000 மடிக்கணினி,மேசைத்தள கணினியைச் சென்னையை அடுத்த திருப்பெரும்புதூரிலிருந்து தயாரிக்கிறது.. சாம்சங் சென்னையில் 2007ஆம் ஆண்டிலிருந்து தொலைக்காட்சி பெட்டிகளைத் தயாரிக்கிறது. **சாம்சங்** சென்னையை அடுத்த திருப்பெரும்புதூரிலிருந்து வருடத்தில் தொராயமாக 10,20,000 குளிர்சாதன பெட்டிகளை 2010ஆம் ஆண்டிலிருந்து தயாரிக்கிறது.  
ஹவாய் ரூ. 25 கோடி செலவில் தமிழகத்தில் ஸ்ரீபெரும்புதூர் அருகே சிறப்பு பொருளாதார மண்டலத்தில், மின்னணு மற்றும் தொலைத்தொடர்பு தொழிற்சாலையை அமைக்க விருக்கிறது.